2019-2020-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

6 класс

Ыйтусем

Олимпиада ирттермелли вăхăт – 60 минут

Кашни ыйтăва тĕрĕс хуравласан чи нумаййи 50 балл пухма пулать

1.Пулăвне кура *пиçиххи, улмуççи, асанне, кăçатă* йышши сăмахсене мĕнле калаççĕ? *Палăртнă сăмахсем мĕнле мелпе пулнă?*

*Тĕрĕс хуравшăн – 1, сăмахсен пулăвне тĕрĕс кăтартнăшăн – 4 балл. Пĕтĕмпе - 5 балл.*

2. Хура çăкăр, çăкăр чĕлли, çăкăр хытти, çăкăр татăкĕ, шурă çăкăр сăмахсене вырăсла куçарăр.

*Кашни тĕрĕс хуравшăн 1 балл. Пĕтĕмпе - 5 балл.*

3.*Калаттармалла, юрлаттармалла* сăмахсенче миçе сасă тата миçе сас палли? Çак сăмахсем иккĕмĕшле сăмахсем пулнине ăнлантарса парăр.

*Тĕрĕс хуравшăн -2 балл, ăнлантарса панăшăн – 2 балл. Пĕтĕмпе – 4 балл*

4. *Никам, нимĕр, ниепле, никĕс, нивушлĕ, нимĕн, нихăш, ниме, никрут, нимĕнле – çак сăмахсенчен местоименисене çырса илĕр. Вĕсем хăш ушкăна кĕреççĕ? Апат ятне пĕлтерекен сăмаха тупăр.*

*Местоименисене тĕрĕс тупнăшăн – 5 балл, ушкăнне палăртнăшăн – 1 балл. Апат ятне тĕрĕс палăртнăшăн - 1 балл. Пĕтĕмпе - 7 балл.*

5. *Ыйтăва ыйтуллă сăмахсемпе тата ыйту татăкĕсемпе палăртма пулать. Виçĕ ыйтуллă предложени йĕркелĕр. Мĕнле мелпе пулнине ăнлантарăр.*

*Предложенисене тĕрĕс çырнăшăн -3 балл, ăнлантарнăшăн – 1 балл. Пĕтĕмпе - 4 балл.*

6. Тупсăмне пĕлĕр.

*Кукăр-макăр турат пур, турат çинче кукăль пур, кукăль ăшĕнче çăмарта пур.*

*Тĕрĕс хуравшăн – 5 балл*.

7.Авалхи кĕреке юрри мĕн ятлă? Малтанхи тăватă йĕркине çырса парăр.

*Ятне пĕлнĕшĕн – 3 балл, сăвă йĕркисене çырса панăшăн – 2 балл. Пӗтӗмпе – 5 балл.*

8. «Шăпăрлан» хайлаври Лявуç çĕр шăтăкĕнче мĕнле персонажсемпе тĕл пулать? Пьесăна кам çырнă?

*Персонажсене тĕрĕс çырнăшăн – 3 балл, пьеса авторне пӗлнӗшӗн – 2 балл. Пĕтĕмпе- 5 балл.*

9.Ÿнер тĕсĕсене асăнса тухăр. Чăваш скульпторĕсенчен камсене пĕлетĕр?

*Ÿнер тĕсĕсене пиллĕкрен кая мар çырнăшăн– 5 балл, скульпторсене пĕлнĕшĕн – 2 балл. Пĕтĕмпе – 7 балл.*

10. Чăваш академи драма театрĕ кам ячĕпе хисепленет?

*Тĕрĕс хуравшăн – 3 балл.*